ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Grantiau a Benthyciadau Dysgu'r Cynulliad (Addysg Uwch) (Cymru) (Rhif 2) (Diwygio) (Rhif 2) 2012. 2 Daw'r Rheoliadau hyn i rym ar 18 Mai 2012 ac maent yn gymwys o ran Cymru. Diwygio 2 Mae Rheoliadau Grantiau a Benthyciadau Dysgu'r Cynulliad (Addysg Uwch) (Cymru) (Rhif 2) 2011 wedi eu diwygio yn unol â'r rheoliadau canlynol. 3 Yn rheoliad 2(1), yn y man priodol, mewnosoder— ystyr “carcharor” (“ prisoner ”) yw person sy'n bwrw dedfryd mewn carchar yn y Deyrnas Unedig, gan gynnwys person sy'n cael ei gadw'n gaeth mewn sefydliad troseddwyr ifanc; ystyr “carcharor cymwys” (“ eligible prisoner ”) yw carcharor— sy'n dechrau'r cwrs presennol ar neu ar ôl 1 Medi 2012; sydd wedi ei awdurdodi gan Lywodraethwr neu Gyfarwyddwr y carchar neu awdurdod priodol arall i astudio'r cwrs presennol; y mae ei ddyddiad rhyddhau cynharaf o fewn 6 mlynedd i ddiwrnod cyntaf blwyddyn academaidd gyntaf y cwrs presennol; nad yw wedi trosglwyddo i'r cwrs presennol o dan reoliad 8 o gwrs sy'n dechrau cyn 1 Medi 2012; a nad yw'n dechrau cwrs penben ar neu ar ôl 1 Medi 2012; ystyr “cwrs dysgu o bell” (“ distance learning course ”) yw cwrs amser-llawn sy'n dechrau ar neu ar ôl 1 Medi 2012 ac nad yw'r sefydliad sy'n darparu'r cwrs yn ei gwneud yn ofynnol i fyfyriwr sy'n ymgymryd â'r cwrs fod yn bresennol arno, ac eithrio er mwyn bodloni unrhyw ofyniad a osodir gan y sefydliad i fod yn bresennol mewn unrhyw sefydliad— at ddibenion cofrestru, ymrestru neu unrhyw arholiad; neu ar benwythnos neu yn ystod unrhyw wyliau; . 4 Ar ôl rheoliad 4(11) mewnosoder— 12 Yn ddarostyngedig i baragraff (13), ni fydd carcharor sy'n dechrau'r cwrs presennol ar neu ar ôl 1 Medi 2012 yn fyfyriwr cymwys oni bai— a ei fod yn garcharor cymwys; b ei fod yn fyfyriwr cymwys sydd wedi trosglwyddo i'r cwrs presennol ar neu ar ôl 1 Medi 2012 o dan reoliad 8 o gwrs sy'n dechrau cyn 1 Medi 2012; neu c bod y cwrs presennol yn gwrs penben. 13 Nid yw paragraff (12) yn gymwys o ran blwyddyn academaidd pryd y mae'r myfyriwr yn mynd i'r carchar neu'n cael ei ryddhau o'r carchar. 5 Yn rheoliad 5(1)— a ar ddiwedd is-baragraff (b)(ii) hepgorer “neu”; b ar ddiwedd is-baragraff (b)(iii) mewnosoder “neu”; c ar ôl is-baragraff (b)(iii) mewnosoder— iv cwrs dysgu o bell ac eithrio cwrs y mae rheoliad 74(5) yn gymwys iddo; ; d ar ddiwedd is-baragraff (ch) hepgorer “a”; e ar ddiwedd is-baragraff (d) yn lle “.” rhodder “; ac”; ac f ar ôl is-baragraff (d) mewnosoder— dd ar gyfer cwrs sy'n dechrau ar neu ar ôl 1 Medi 2012 ac sy'n dod o fewn paragraffau 1, 2, 4, 6, 7 neu 8 o Atodlen 2, os yw'n gwrs sy'n arwain at ddyfarniad sydd wedi ei roi neu sydd i'w roi gan gorff sy'n dod o fewn adran 214(2)(a) neu (b) o Ddeddf Diwygio Addysg 1988 . 6 Yn rheoliad 6(9), yn lle is-baragraff (b) rhodder— b yn achos myfyriwr cymwys na chwblhaodd yn llwyddiannus y cwrs blaenorol diweddaraf am resymau personol anorchfygol— i bod un flwyddyn ychwanegol yn cael ei hadio; a ii caniateir i flwyddyn ychwanegol arall gael ei hadio os yw Gweinidogion Cymru yn ystyried ei bod yn briodol gwneud hynny ar ôl rhoi sylw i'r rhesymau hynny. 7 Ar ôl rheoliad 13(4) mewnosoder— 5 Nid oes gan fyfyriwr cymwys sy'n ymgymryd â chwrs dysgu o bell hawl i gael unrhyw gymorth at ffioedd o dan y Rhan hon oni bai bod Gweinidogion Cymru yn ystyried bod y myfyriwr yn ymgymryd â'r cwrs yng Nghymru. 8 Yn rheoliad 25— a ar ôl y geiriau “myfyrwyr anabl” ym mharagraff (13) mewnosoder “sy'n daladwy mewn cysylltiad â chwrs dynodedig sy'n dechrau cyn 1 Medi 2012”; a b ar ôl paragraff (15) mewnosoder— 16 Nid oes gan fyfyriwr cymwys sy'n ymgymryd â chwrs dysgu o bell hawl i gael unrhyw grant o dan y Rhan hon ac eithrio grant at gostau byw myfyrwyr anabl yn unol â rheoliad 26. 9 Yn rheoliad 26— a ar ôl y geiriau “gwrs dynodedig” ym mharagraff (1) mewnosoder “neu mewn cysylltiad â chwrs dynodedig y mae'n ymgymryd ag ef”; a b ar ôl paragraff (5) mewnosoder— 6 Nid oes gan fyfyriwr cymwys hawl i gael grant at gostau byw myfyrwyr anabl o dan y rheoliad hwn mewn perthynas â chwrs dysgu o bell oni bai bod Gweinidogion Cymru yn ystyried bod y myfyriwr yn ymgymryd â'r cwrs yng Nghymru. 10 Ar ôl rheoliad 46(9) mewnosoder— 10 Nid oes gan fyfyriwr cymwys hawl i gael benthyciad at gostau byw o dan y Rhan hon os yw'n ymgymryd â chwrs dysgu o bell. 11 1 Yn rheoliad 74(2)— a ar ddiwedd is-baragraff (c) hepgorer “ac”; b ar ddiwedd is-baragraff (ch), yn lle “.” rhodder “; a”; ac c ar ôl is-baragraff (ch) mewnosoder— d yn ddarostyngedig i baragraff (5), dechreuodd y cwrs cyn 1 Medi 2012. 2 Ar ôl paragraff (4) mewnosoder— 5 Mae cwrs sy'n dechrau ar neu ar ôl 1 Medi 2012 yn gwrs dysgu o bell dynodedig— a os yw myfyriwr yn trosglwyddo i'r cwrs hwnnw yn unol â rheoliad 83 o gwrs dysgu o bell dynodedig blaenorol a ddechreuodd cyn 1 Medi 2012; a b pe byddai'r cwrs hwnnw fel arall yn gwrs dynodedig at ddibenion rheoliad 5. 12 Yn rheoliad 89(3)— a ar ddiwedd is-baragraff (ch) mewnosoder “neu”; b ar ddiwedd is-baragraff (d), yn lle “; neu” rhodder “.”; ac c hepgorer is-baragraff (dd). 13 1 Yn rheoliad 105(3), yn lle'r gair “chwe” rhodder “naw”. 2 Yn rheoliad 105(4)(a), yn lle'r gair “chwe” rhodder “naw”. 14 Ar ôl paragraff 1(6) o Ran 1 o Atodlen 1 mewnosoder— 7 At ddibenion yr Atodlen hon, ystyrir bod carcharor cymwys yn preswylio fel arfer yn y rhan o'r Deyrnas Unedig lle yr oedd y carcharor yn preswylio cyn cael ei ddedfrydu. Leighton Andrews Y Gweinidog Addysg a Sgiliau, un o Weinidogion Cymru 26 Ebrill 2012